OpenLLM-France/wikimedia huggingface dataset:
# Boss'N Up

Boss'n Up és una pel·lícula estatunidenca rodada el 2005 per Dylan C. Brown, estrenada el 2007.

## Argument

Cordé Christopher (Snoop Dogg) és un senzill empleat de supermercat amb una vida frustrant i monòtona, però la seva ambició supera aquest estil de vida. Gràcies a la seva facilitat amb les dones i a Orange Juice, el més carismàtic dels proxenetes de Los Angeles, Cordé es converteix en un d'ells. Paga molt bé les seves noies i atreu així les dels altres proxenetes. Paral·lelament als altres, Cordé ha de fer front a la policia i també al seu amor per a una de les seves noies: Chardonnay, amor prohibit pel codi dels proxenetes.

## Comentari i anàlisi

L'escena on Cordé treballa al supermercat i decideix sobtadament llançar-se al crim és agafada de Scarface, quan Tony Montana i Mani troben el seu primer didal de cocaïna.
La pel·lícula és dividida per diverses cançons interpretades al plató, com una comèdia musical. Malgrat un guió i una escenificació molt apropiades per a aquest gènere de pel·lícula (no hi ha sexe ni droga a la pantalla), Boss'n Up no és més que un elogi del proxenetisme, on sublims criatures són felices de ser-ne esclaves. Alguns passatges nogensmenys continuen sent divertits, sobretot les diverses aparicions d'Hawthorne James.

## Repartiment

* Snoop Dogg: Cordé Christopher
* Hawthorne James: Orange Juice
* Larry Mc Coy: Mint condition
* Shillae Anderson: Chardonnay
* Lil Jon: Sherrif
* Scruncho: Hucky G

## Referències

* ↑ «Boss'N Up». ImdB.
# Epiplatys annulatus

Epiplatys annulatus és una espècie de peix de la família dels aploquèilids i de l'ordre dels ciprinodontiformes.

## Morfologia

Els mascles poden assolir els 4 cm de longitud total.

## Distribució geogràfica

Es troba a Àfrica: Guinea, Libèria i Sierra Leone.

## Referències

* 1 2 «Epiplatys annulatus» (en anglès). Fishbase.

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Pomadasys kaakan

Pomadasys kaakan és una espècie de peix de la família dels hemúlids i de l'ordre dels perciformes.

## Morfologia

Els mascles poden assolir els 80 cm de longitud total.

## Distribució geogràfica

Es troba des del Mar Roig i l'Àfrica oriental fins al sud-est d'Àsia, Taiwan i Austràlia (Queensland).

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Smith, M.M. i R.J. McKay, 1986. Haemulidae. p. 564-571. A M.M. Smith and P.C. Heemstra (editors) Smiths' sea fishes. Springer-Verlag, Berlín, Alemanya.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Texas Instruments TI-99/4A

El Texas Instruments TI-99/4A va ser un ordinador domèstic pioner de 16 bits, llançat al juny de 1981 al preu de $525 USD. Va ser una versió millorada del rar model TI-99/4, el qual va ser llançat a final del 1979 per $1.150. El TI-99/4A disposava d'un mode gràfic addicional, caràcters en «minúscules» (en la veritat, «majúscules petites») i un teclat mecànic. El seu predecessor, el TI-99/4, posseïa un teclat de goma i no podia crear text en minúscules.

## Especificacions tècniques

| Parts | Especificacions |
| UCP | TI TMS9900 a 3,0 MHz |
| RAM | 256 bytes - 52 KiB (màx.) |
| VRAM | 16 KiB |
| ROM | 26 KiB |
| Teclat | mecànic, 48 tecles |
| Monitor | monitor RGB; mode text: 32 x 24 (16 colors) o 40 x 24 (2 colors); modes gràfics: 48 x 64 o 256 x 192 pixels; 16 colors |
| So | 3 canals i 5 octaves |
| Ports | port de cartutx, 2 ports de joystick, ports de casset, port RGB |
| Emmagatzematge | casset o disquetera |

## Referències

* ↑ Texas Instruments TI-99/4(anglès)

## Enllaços externs

* TI-99/4A Home Computer Page(anglès)
* The TI 99-4A(anglès)
# La Bartra

La Bartra és un llogaret del municipi de Montblanc, a la Conca de Barberà, a què fou agregat abans de 1940; anteriorment pertanyia a Rojals.
A l'edat mitjana s'hi edificà un convent, sobre les runes del qual s'assentà, el segle xviii, la pagesia de muntanya, que hi va romandre fins a la dècada de 1960. Aquest llogarret, format per cinc famílies, va quedar deshabitat i progressivament es va anar degradant. Actualment hi ha una casa refugi i una casa de turisme rural.
Es troba aproximadament a 730 m d'altitud, a les muntanyes de Prades, al sud de Rojals. Forma part de la conca del Brugent, i s'hi accedeix mitjançant un camí que surt de la carretera TV-7044 (La Riba - Farena).

## Referències

* ↑ «La Bartra». montblancmedieval.cat. Arxivat de l'original el 13 de maig 2019. [Consulta: 13 maig 2019].
# Arimnest

Arimnest (Arimnestos) és el nom dels següents personatges:
* Arimnest (Arimnestos Αρίμνηστος, Arimnestus) fou el cap dels tebans a les batalles de Marató i de Platea.
* Arimnest, espartà que va matar Mardoni, és anomenat per Plutarc, però Heròdot l'anomena Aeimnestos (Ἀείμνηστος).
* Arimnest, filla de Nicòmac (pare d'Aristòtil).
# Joan Cornet i Prat

Joan Cornet i Prat (Manresa, 1950) és un enginyer tècnic en Metal·lúrgia i llicenciat en Psicologia.
L'any 1979 va ser elegit alcalde de Manresa com a cap de llista del Partit dels Socialistes de Catalunya, càrrec que va ocupar fins 1987. Després es va incorporar com a alt funcionari a la Comissió Europea de Brussel·les.
El juny del 2004 va ser nomenat Secretari General del Departament de Salut del Govern de la Generalitat de Catalunya. El setembre 2005 el Govern li va encarregar la posada en marxa de la Bioregió de Catalunya i des de gener 2007 fins a abril de 2013 per encàrrec del Departament de Salut ha estat al front de la Fundació TicSalut, com a President Executiu. Actualment és director del centre de Competències en mHealth del Mobile World Capital Barcelona i patró d'afers internacionals i estratègia mhealth de la Fundació TicSalut. És professor consultor de la UOC i de IL3 (Universitat de Barcelona).

## Referències

* ↑ «L'exalcalde Joan Cornet visita l'Ajuntament amb motiu de la Festa Major i assisteix al Correfoc». Manresa. [Consulta: 16 gener 2022].
# Àpex (lligadura)

Àpex (en llatí apex) era el nom que rebia un capell de forma cònica que portaven els flamines i els salii a l'antiga Roma.
La part més important del barret, i la que li donava el nom, era una peça punxeguda de fusta d'oliver que tenia la base envoltada per una roba de llana i es portava a la part superior, subjectada només amb fils o dues cordes que s'anomenaven apiculae o ofenses, però aquesta última paraula també s'aplicava a un botó que enganxava els cordills per sota de la barbeta.
Els flamines tenien prohibit per llei d'estar en públic o a l'aire lliure sense l'àpex. Valeri Màxim explica que Sulpici, un flamen, va ser destituït del seu càrrec perquè li va caure l'àpex mentre estava oferint un sacrifici.
La paraula àpex s'usava també per indicar la peça que tenien els cascs on s'hi fixava la cresta.

## Referències

* ↑ Smith, William (ed.). «Apex». A Dictionary of Greek and Roman Antiquities (1890). [Consulta: 19 març 2022].
# Bossa d'escombraries

Una bossa d'escombraries és una bossa de plàstic destinada a introduir-hi els residus generats per l'activitat humana quotidiana.
Per mantenir-la oberta i estable, la bossa d'escombraries es col·loca en un recipient rígid i descobert ajustant els extrems als seus laterals. A les llars la bossa s'introdueix en el cubell d'escombraries que es col·loca a la cuina baix de l'aigüera en ser on més quantitat de residus es generen. En la cub d'escombraries també es dipositen les restes recollides d'altres recipients com papereres i cendrers.
En altres entorns, la bossa també s'introdueix en papereres o, les de mesures superiors, als contenidors. Un cop plena, la bossa es tanca amb un nus i es diposita a un contenidor situat a la via pública o es treu periòdicament perquè les retiri el camió de les escombraries. La recollida de bosses d'escombraries en un edifici s'encomana al personal de neteja que les treu a última hora de la jornada poc abans que passi el camió.
La bossa d'escombraries ha estat tradicionalment de colors preferentment foscos: negre, gris o blau marí. No obstant això, la implantació de la recollida selectiva d'escombraries ha impulsat la comercialització de recipients en diversos colors - grocs, blaus, blancs, etc. - Encaminats a individualitzar els tipus de residu. Les papereres de recollida selectiva compten amb diversos recipients en els que poden posar-se bosses de colors per la seva ràpida identificació.

## Tipus

Les bosses de tancament fàcil porten una cinta plàstica en el seu perímetre superior que permet tancar-la tirant d'ella en un sol moviment. Aquest gest evita la seva lligat posterior en quedar la bossa prou tancada. Per la seva gran comoditat, les bosses de tancament fàcil han experimentat un gran creixement en vendes malgrat la seva major preu.

## Origen

Ideada el 1950, la invenció de la bossa d'escombraries pot ser atribuïda als canadencs Harry Wasylyk, Larry Hansen i Frank Plomp.

## Enllaços externs

* La bossa d'escombraries, classificada en el lloc 36 dels invents canadencs segons la CBC

## Nota

* ↑ José M. Castán Farrero (coord.); Francisco Azlor Mallor. Operacions i processi de producció en turisme. Editorial UOC, 2008, p. 173–. ISBN 9788497887526 [Consulta: 13 febrer 2011].
# Escàpcia

La tribu Escàpcia (en llatí Scaptia) va ser una de les 35 tribus romanes amb dret de vot. El seu nom podria derivar de la regió de Scaptia al Latium. Segons Titus Livi, la tribu s'hauria constituït l'any 333 de la fundació de Roma.

## Referències

* ↑ «Las tribus de Roma, cómo los romanos dividían a sus comicios». [Consulta: 30 març 2022].
* ↑ «TM Places». [Consulta: 30 març 2022].
* ↑ Titus Livi. Ab Urbe Condita, VIII, 17, 11
# Pleš

Pleš és un poble i municipi d'Eslovàquia. Es troba a la regió de Banská Bystrica. La primera menció escrita de la vila es remunta al 1246.

## Referències

* ↑ «Banskobystrický kraj (Slovakia): Districts, Towns and Municipalities - Population Statistics, Charts and Map». [Consulta: 6 gener 2022].
* ↑ «História» (en eslovac). [Consulta: 6 gener 2022].
# Teomnest de Sardes

Teomnest de Sardes (en llatí Theomnestus, en grec antic Θεόμνηστος) fou un escultor grec nascut a Sardes, en data desconeguda.
Va fer una estàtua del vencedor olímpic Ageles de Quios, segons diu Pausànias. Molt probablement és el mateix Teomnest esmentat per Plini el Vell com un dels escultors que va fer athletas et armatos et renatores sacrificantesque (Naturalis Historia XXXIV, 8. s. 19.34).
És possible que es tracti del mateix escultor, potser nascut a Quios, conegut com a Teomnest de Quios, fill de Teòtim, que va viure al segle i, i que segons una inscripció trobada a Quios va fer, junt amb un escultor de nom Dionís fill d'Asti, el monument erigit en memòria de Claudi Asclepíades un llibert de l'emperador Claudi.

## Referències

* ↑ Theomnestus a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1079
# La Barta de Nestés

La Barta de Nestés (en francès La Barthe-de-Neste) és un municipi francès del department dels Alts Pirineus, a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 1.016 | 1.336 | 1.364 | 1.137 | 1.086 | 1.056 | 1.193 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Michel Loudet | PS |

## Referències

* ↑ Toponímia occitana
# Arimany

«Arimany» té aquests significats:
Biografies:
* Alfons Arimany i Ferrer (Balaguer, 1905 - Barcelona, 1936) teòleg català de l'orde dels carmelites descalços
* Claudi Arimany (Granollers, 1956), flautista
* Arimany (cognom)
# Joaquim Ros i Sabaté

Joaquim Ros i Sabaté (Barcelona, 1936) és un escultor català, fill de Joaquim Ros i Bofarull, també escultor.
Estudià a l'Escola de la Llotja, on es llicencià el 1957, i després residí un temps a Itàlia. Especialitzat en busts, ha treballat tant per a particulars com per a organismes oficials i a les seves obres utilitza tant el ferro com la pedra. El 1979 fou nomenat director de l'Escola d'Arts i Oficis de Vic. Entre les seves obres, la majoria a Barcelona, destaquen: Roger de Llúria (1961), al carrer de Roger de Llúria; Sant Jordi (1962), a la Via Augusta; Esportistes del mar (1969), al moll de la Fusta; Clavileño (1970), a l'Aeroport del Prat; Lepant (1971), al passeig de Colom, al davant de les Drassanes; El patí català (1972), a l'Escullera de Barcelona; El pallasso (Charlie Rivel) (1972), als jardins de Joan Brossa; i Cavalls desbocats (1993), al parc de la Trinitat.
A Cadaqués va fer un Monument a Salvador Dalí. El 2007 va fer sis estàtues de Juan Manuel Fangio, situades a Buenos Aires (Argentina), Montecarlo (Mònaco), Montmeló, Nürburg (Alemanya), Stuttgart (Alemanya) i Monza (Itàlia).

## Galeria

* El pallasso, als Jardins de Joan Brossa al Parc de Montjuïc, en record de Charlie Rivel
* Esportius de la mar, al moll de la Fusta
* Lepant, davant les Drassanes Reials
* Salvador Dalí, a Cadaqués
* Juan Manuel Fangio, a Montmeló
* Roger de Llúria, al carrer homònim de Barcelona
* Clavileño, 1970. Aeroport de Barcelona
* Cavalls desbocats, 1993, Parc de la Trinitat, Barcelona

## Referències

* ↑ «Joaquim Ros i Sabaté». [Consulta: 6 desembre 2013].
# Ōtsuki

Ōtsuki (大月市, Ōtsuki-shi) és una ciutat de la prefectura de Yamanashi, al Japó.
L'any 2015 tenia una població estimada de 26.496 habitants i una densitat de població de 91 habitants per km². L'àrea total és de 380.25 km².

## Geografia

Ōtsuki està situada a l'est de la prefectura de Yamanashi, aproximadament a 80 km de Tòquio. A l'àrea d'Ōtsuki és on neix el riu Sagami.

### Municipalitats veïnes

* Prefectura de Yamanashi
** Uenohara
** Tsuru
** Kōshū
** Fuefuki
** Fujikawaguchiko
** Kosuge

## Història

L'àrea de l'actual Ōtsuki fou altament poblada durant el període Jōmon, i més de 80 ruïnes s'han trobat dins dels límits de la ciutat. No obstant, s'han trobat relativament poques ruïnes del posterior període Yayoi. Durant el període Nara, l'àrea passà a formar part del Comtat de Tsuru dins de la província de Kai. Des de mitjans del període Kamakura, gran part de la província de Kai passà a estar controlada pel clan Takeda.
Durant el període Edo, la província de Kai esdevingué un mosaic de territoris tenryōs sota el control directe del shogunat Tokugawa. La porció de l'actual Ōtsuki formava part del Domini de Tamimura, que fou suprimit el 1704. També durant el període Edo, la Kōshū Kaidō, una de les cinc rutes d'Edo, travessava Ōtsuki, on hi havia 12 de les 15 estacions postals de la carretera; convertint-se en la municipalitat amb màxim nombre d'estacions postals del país.
Durant la restauració Meiji de l'1 de juliol de 1889, la vila de Hirosato fou creada en el districte de Kitatsuru de la prefectura de Kanagawa. L'1 d'abril de 1933, la vila esdevingué poble i fou reanomanada Ōtsuki. El poble fou bombardejat pels Estats Units el 13 d'agost de 1945, dos dies abans del final de la Segona Guerra Mundial. El 8 d'agost de 1954, el poble fou elevat a ciutat.

## Agermanament

* Fraser Coast, Queensland, Austràlia

## Referències

* ↑ «Population of Cities» (XLS) (en japonès). Statistics Bureau of Japan, 01-01-2015. [Consulta: 11 març 2016].
* ↑ «International Exchange» (en anglès). List of Affiliation Partners within Prefectures. Council of Local Authorities for International Relations (CLAIR). Arxivat de l'original el 2016-03-04. [Consulta: 21 novembre 2015].

## Enllaços externs

* Pàgina web de l'ajuntament d'Ōtsuki (japonès)
# Esparassodonts

Els esparassodonts (Sparassodonta) són un ordre extint de marsupials carnívors endèmics de Sud-amèrica. Alguns d'aquests depredadors marsupials s'assemblen molt als depredadors placentaris que evolucionaren independentment en altres continents i se'ls sol citar com a exemple d'evolució convergent.
Florentino Ameghino fou el primer a descriure'ls, a partir de fòssils trobats als jaciments de Santa Cruz a la Patagònia. Alguns gèneres són Borhyaena, Thylacosmilus, Prothylacynus, Cladosictis, Amphiproviverra i Australogale.
# Teopomp

Teopomp és el nom dels següents personatges:
* Teopomp d'Esparta, rei d'Esparta el 9è dels europòntides, vers el 720 aC al 675 aC.
* Teopomp d'Atenes, poeta còmic atenenc
* Teopomp de Colofó, poeta èpic grec
* Teopomp de Quios, historiador grec.
# Apristurus brunneus

Apristurus brunneus és un peix de la família dels esciliorrínids i de l'ordre dels carcariniformes present a les costes de l'Atlàntic oriental: des de la Colúmbia Britànica (Canadà) fins al nord de la Baixa Califòrnia (Mèxic) i, possiblement també, a Panamà, Equador i el Perú. Pot arribar als 68 cm de llargària total. És ovípar.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 «Apristurus brunneus» (en anglès). FishBase. Froese, Rainer; Pauly, Daniel (editors).
* ↑ Huveneers, C; Duffy, C.A.J; Cordova, J.; Ebert, D.A. (2015). "Apristurus brunneus." 2015 Llista Vermella de la UICN. Unió Internacional per a la Conservació de la Natura, edició 2015. [Consulta: 5 abril 2023]
* ↑ ZipCodeZoo.com (anglès)

## Bibliografia

* Compagno, L.J.V.: FAO species catalogue. Volum 4. Sharks of the world. An annotated and illustrated catalogue of shark species known to date. Part 2 - Carcharhiniformes. FAO Fish. Synop. 125(4/2):251-655. 1984
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Joaquín López

«Joaquín López» té aquests significats:
* Joaquín López Puigcerver (1841-1906), un advocat i polític espanyol.
* Joaquín López-Dóriga y Ruiz de la Escalera (1848-1911), un advocat, banquer i polític espanyol.
# Ōtomo no Yakamochi

    En aquest nom japonès, el cognom és Ōtomo.
Ōtomo no Yakamochi (japonès: 大伴 家持, 718 - 5 d'octubre de 785) va ser un polític i poeta de yamato-uta japonès del període Nara. Era membre dels Trenta-sis immortals de la poesia. Va néixer dins del prestigiós clan Ōtomo; el seu avi va ser Ōtomo no Amaro i el seu pare va ser Ōtomo no Tabita. El seu germà menor va ser Ōtomo no Kakimochi i Ōtomo no Sakanoe no Iratsume va ser la seva tia. El seu besoncle va ser possiblement Ōtomo no Komar, que va venir al Japó durant el regnat de l'emperadriu Jito.
Yakamochi va ser un dels recopiladors del Man'yōshū, la primera antologia poètica en la història japonesa, de manera que ell no sols va escriure alguns poemes sinó que va transcriure, reescriure i redissenyar un nombre desconegut d'antics poemes. Va ser l'escriptor més prolífic i prominent del seu temps i va tenir una gran influència en el Shik Wakashū.

## Bibliografia

* McMillan, Peter. One hundred poets, one poem each: a translation of the Ogura Hyakunin Isshu. Nova York: Columbia University Press, 2008. ISBN 978-0-231-14398-1.

## Enllaços externs

* Obres d'Otomo Yakamochi (japonès).
# Bouclier d'automne

El Bouclier d'automne va ser una competició creada i organitzada per l'Stade toulousain, durant els anys 70 i part dels 80. Reunia els vuit millors equips del campionat precedent, poc abans de la represa de la competició. La final se celebrava a Tolosa, entre el 30 de setembre i el 12 d'octubre.
No s'ha de confondre el Bouclier d'automne amb el Champion d'automne, títol honorífic donat durant la treva hivernal coincident amb la meitat del campionat.

## Palmarès

* 1970: AS Béziers - Stade toulousain 11 - 6 (1a edició)
* 1971: AS Béziers - RC Narbonne 6 - 4
* 1972: CA Brive - AS Béziers 12 - 6
* 1973: SU Agen guanya la Section paloise
* 1974: AS Béziers - RC Narbonne 26 - 0
* 1975: SU Agen - AS Béziers 23 - 22
* 1976: AS Béziers - US Dax 59 - 6
* 1977: AS Béziers - Stade toulousain 14 - 6
* 1978: RC Narbonne guanya a (?)
* 1979: SU Agen l'emporte contra el FC Lourdes o l'Stade toulousain (?)
* 1980: ?
* 1981: Stade toulousain guanya l'AS Béziers
* 1982: ?
* 1983: ?
* 1984: RC Narbonne guanya a (?)

## Referències

* ↑ Le siècle du Stade Arxivat 2014-12-23 a Wayback Machine.. Association Stade Toulousain Rugby
# Espargapites

Espargapites (en grec antic: Σπαργαπειθης) era el nom d'un rei escita i potser creador d'una nissaga que va viure als voltants de l'any 610 aC. Espargapites i Espargàpises, príncep dels massàgetes, són variants del mateix nom, i provenen del nom avèstic Sparəγa-paēsa (𐬯𐬞𐬀𐬭𐬆𐬖𐬀⸱𐬞𐬀𐬉𐬯𐬀).
Un Espargapites va ser rei de la tribu escita dels agatirsos. Segons Heròdot aquest rei va matar a traïció a Ariapites, un altre rei escita, al que va succeir el seu fill Esciles, que a la mort del seu pare va prendre com una de les seves esposes a la seva madrastra Opea.

## Referències

* ↑ Schmitt, Rüdiger (et al.). Iranisches Personennamenbuch. Viena: Verlag der Österr, 2021, p. 341. ISBN 9783700188087.
* ↑ Sherwin-Whithe, Susan M; Amélie Kuhrt. From Samarkhand to Sardis: a new approach to the Seleucid Empire. Berkeley: University of California Press, 1993, p. 145. ISBN 9780520081833.
# Pinçanàs

Els pinçanàs són unes ulleres usades per compensar les deficiències de l'ull humà que s'empraven en els segles XV, XVI, XVII. Els pinçanàs estaven formats per dos vidres rodons units per una muntura simple de ferro sense patilles que s'ajustaven al septe nasal i que podien estar subjectes per un lateral a un cordó per impedir que caiguessin a terra o s'extraviessin.
Per la seva naturalesa, eren objectes de luxe, poc freqüents i propis de les classes adinerades. A Castella se'ls anomenà Quevedos, ja que els va popularitzar aquest personatge.

## Història

Fou un model d'ulleres usades al segle xv fins a principis del segle xx, l'estructura estava desproveïda de tiges. La seva fixació es feia només mitjançant la seva fixació al nas. A diferència dels Lornhons, model que va ser equipat amb braç lateral per col·locar-los davant dels ulls, les Pinçanàs fixaven els seus anells amb una pinça sobre l'os del nas. El model va ser reemplaçat per modernes ulleres de barres com les Numont amb les vores superior i inferior fines i que oferien lleugeresa i seguretat.

## Mètodes de retenció

Els Pinçanàs van ser usats tant per homes i dones. Anaven sovint aguantats per una cinta o una cadena al voltant del coll, lligada al trau de la solapa, o unida a una trau de muntatge especial o una agulla, pel fet que podien ser incòmodes d'utilitzar durant períodes prolongats si es triava la mida del pont malament, o també per raó de l'ús d'ulleres de moda en aquells moments. Les dones sovint utilitzaven un Fermall especial - (dispositiu clavat a la roba), que recuperava automàticament el fil lligat a les ulleres quan no estaven en ús.

## Galeria

* Uns pinçanàs del segle xvi.
* Auguste Rodin portant uns pinçanàs
* Pinçanàs en argent
* Uns pinçanàs de 1870.

## Vegeu també

* Ulleres
* Impertinents
* Monocle
* Ulleres de sol
* Ulleres de tisora
* Lent progressiva

## Referències

* ↑ pinçanàs a Optimot
* ↑ «The End of Humanism». [Consulta: 13 novembre 2013].
* ↑ «Photo of Spring bridge pince-nez». Perret opticians. Arxivat de l'original el 2007-09-27. [Consulta: 12 juliol 2008].
# Teucre (desambiguació)

'Teucre' és el nom dels següents personatges:
* Teucre, personatge mitològic
* Teucre (artista), artista joier
* Teucre (fill de Telamó), fill de Telamó.